Komission asetus (EY) N:o 3108/94, annettu 19 päivänä joulukuuta 1994, Itävallan, Suomen ja Ruotsin liittymisen vuoksi maataloustuotteiden kaupan osalta toteutettavista siirtymätoimenpiteistä



Virallinen lehti nro L 328 , 20/12/1994 s. 0042 - 0044

Suomenk. erityispainos Alue 3 Nide 64 s. 0075

Ruotsink. erityispainos Alue 3 Nide 64 s. 0075



KOMISSION ASETUS (EY) N:o 3108/94, annettu 19 päivänä joulukuuta 1994, Itävallan, Suomen ja Ruotsin liittymisen vuoksi maataloustuotteiden kaupan osalta toteutettavista siirtymätoimenpiteistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Norjan, Itävallan, Suomen ja Ruotsin liittymisasiakirjan(1) ja erityisesti sen 149 artiklan 1 kohdan, sekä katsoo, että kolmen uuden jäsenvaltion Euroopan unioniin liittymisestä mahdollisesti aiheutuvien maatalousalan yhteisistä markkinajärjestelyistä poikkeavien kaupan vääristymien torjumiseksi on tarpeen toteuttaa siirtymätoimenpiteitä, yksinkertaistamisen vuoksi olisi sovellettava menettelyä, jonka perusperiaatteena on, että ennen 1 päivää tammikuuta 1995 alkaneeseen yhteisön sisäiseen liiketoimeen sovelletaan edelleen ennen kyseistä ajankohtaa olemassa olleita säännöksiä, maataloustuotteet ovat sisämarkkinoiden toteutumisesta asti liikkuneet ilman minkäänlaista yhteisön sisäisillä rajoilla toteutettavaa valvontaa; tämän vuoksi järjestelmällinen verotusmenettely ei vaikuta riittävän tehokkaalta niiden tuotteiden osalta, joiden kaupassa on esiintynyt vääristymiä jäsenvaltiosta toiseen toimittamisen tai toisesta jäsenvaltiosta tuonnin yhteydessä; niitä kaupan vääristymiä, jotka saattavat aiheuttaa häiriöitä yhteisiin järjestelyihin, saadaan erityisesti aikaan, kun laajentumista silmällä pitäen kuljetetaan keinotekoisesti tuotteita, jotka eivät näin ollen kuulu kyseisen valtion tavanomaiseen varastoon; tämän vuoksi olisi säädettävä veron kantamisesta uusissa jäsenvaltioissa sijaitsevilta ylijäämävarastoilta, olisi estettävä se, että maataloustuote, jolle on myönnetty vientitukea ennen 1 päivää tammikuuta 1995, saisi toistamiseen tukea, jos se viedään kolmansiin maihin 31 päivän joulukuuta 1994 jälkeen, tämä asetus ei estä tietyillä tuotealoilla mahdollisesti toteutettavien erityisten siirtymätoimenpiteiden sovel-tamista, kyseiset toimenpiteet ovat tarpeen ja aiheellisia ja niitä olisi sovellettava yhdenmukaisesti, ja asianomaiset hallintokomiteat eivät ole antaneet lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Tämän asetuksen soveltamiseksi käytetään yhteisöstä sellaisena kuin se oli 31 päivänä joulukuuta 1994 nimitystä "kahdentoista jäsenen yhteisö", kun taas Itävallasta, Suomesta ja Ruotsista käytetään jäljempänä nimitystä "uudet jäsenvaltiot". 2 artikla Niihin liitteeseen II kuulumattomiin maataloustuotteisiin tai tavaroihin, joita koskeva vienti-ilmoitus tai ilmoitus johonkin neuvoston asetuksen (ETY) N:o 565/80(2) 4 ja 5 artiklassa tarkoitettuun menettelyyn asettamisesta on otettu vastaan kahdentoista jäsenen yhteisössä viimeistään 31 päivänä joulukuuta 1994 ja jotka saatetaan markkinoille uusissa jäsenvaltioissa kyseisen ajankohdan jälkeen, sovelletaan: a) kahdentoista jäsenen yhteisössä 31 päivään joulukuuta 1994 sovellettuja säännöksiä tukijärjestelmän ja tarvittaessa vienti- tai ennakkovahvistustodistusten järjestelmän osalta, mukaan lukien säännökset, jotka koskevat komission asetuksen (ETY) N:o 2454/93(3) 472 artiklassa tarkoitetun T 5-valvontakappaleen käyttöä; b) uusissa jäsenvaltioissa: - kahdentoista jäsenen yhteisön ja uusien jäsenvaltioiden välisessä kaupassa 31 päivänä joulukuuta 1994 sovellettua järjestelmää, jos tuotteiden ja tavaroiden mukana on alkuperäselvitys, - muissa tapauksissa kolmansien maiden kanssa käydyssä kaupassa 31 päivänä joulukuuta 1994 sovellettua järjestelmää. 3 artikla Niihin liitteeseen II kuulumattomiin maataloustuotteisiin tai tavaroihin, joita koskeva vienti-ilmoitus on vastaanotettu uusissa jäsenvaltioissa viimeistään 31 päivänä joulukuuta 1994 - ja jotka saatetaan markkinoille kahdentoista jäsenen yhteisössä kyseisen ajankohdan jälkeen, sovelletaan kahdentoista jäsenen yhteisössä: - kahdentoista jäsenen yhteisön ja uusien jäsenvaltioiden välisessä kaupassa 31 päivänä joulukuuta 1994 sovellettua järjestelmää, jos tuotteiden ja tavaroiden mukana on alkuperäselvitys, - muissa tapauksissa kolmansien maiden kanssa käydyssä kaupassa 31 päivänä joulukuuta 1994 sovellettua järjestelmää, - ja jotka saatetaan markkinoille jossakin toisessa uudessa jäsenvaltiossa kyseisen ajankohdan jälkeen, sovelletaan tässä toisessa uudessa jäsenvaltiossa kyseisten uusien jäsenvaltioiden välisessä kaupassa 31 päivänä joulukuuta 1994 sovellettua järjestelmää. Vienti-ilmoituksen vastaanottaneiden viranomaisten on toteutettava tarvittavat toimenpiteet, jotta joko kahdentoista jäsenen yhteisön tai toisen uuden jäsenvaltion tulliviranomaiset saavat yhteisen passitusmenettelyn puuttuessa tiedon edellisessä alakohdassa tarkoitettujen tavaroiden saapumisesta alueilleen 31 päivän joulukuuta 1994 jälkeen. 4 artikla 1 Uusien jäsenvaltioiden on kannettava vero ylijäämävarastojen pitäjiltä 1 päivästä tammikuuta 1995, sanotun kuitenkaan rajoittamatta mitä liittymisasiakirjan 145 artiklan 2 kohdassa määrätään, jollei kansallisella tasolla ole ankarampaa lainsäädäntöä. Mahdollisiksi ylijäämävarastoiksi on kirjattava ne maataloustuotteiden määrät, joille on haettu komission asetuksen (ETY) N:o 3665/87(4) 3 tai 25 artiklan mukaista tukea kahdentoista jäsenen yhteisössä ja jotka saatetaan markkinoille uusissa jäsenvaltioissa 1 päivästä tammikuuta 1995 alkaen. 2 Kunkin varaston pitäjän ylijäämävaraston määrittämiseksi uusien jäsenvaltioiden on otettava erityisesti huomioon: - liittymistä edeltäneinä vuosina keskimäärin käytettävissä olleet varastot, - liittymistä edeltäneinä vuosina toteutuneet kauppavirrat, - olosuhteet, joissa kyseiset varastot ovat muodostuneet. Ylijäämävaraston käsitettä sovelletaan myös uusien jäsenvaltioiden markkinoille tarkoitettuihin maataloustuotteisiin. 3 Edellä 1 kohdassa tarkoitetun veron määrä on: - kolmannesta maasta tulevan tuotteen osalta kahdentoista jäsenen yhteisössä 31 päivänä joulukuuta 1994 sovelletun tuontimaksun ja uudessa jäsenvaltiossa 31 päivänä joulukuuta 1994 sovelletun tuontimaksun erotuksen suuruinen, jos ensiksi mainittu maksu on viimeksi mainittua suurempi, - kahdentoista jäsenen yhteisöstä tulevan tuotteen osalta kahdentoista jäsenen yhteisössä 31 päivänä joulukuuta 1994 sovelletun vientituen ja uudessa jäsenvaltiossa 31 päivänä joulukuuta 1994 sovelletun tuontimaksun erotuksen suuruinen, jos ensiksi mainittu tuki on viimeksi mainittua maksua suurempi. Muihin kuin yhteisötavaroihin, jotka olivat 1 päivänä tammikuuta 1995 uusissa jäsenvaltioissa tullivarastointimenettelyssä, sisäisessä jalostusmenettelyssä tai väliaikaisen maahantuonnin menettelyssä, sovelletaan ensimmäisessä luetelmakohdassa tarkoitettua eriytettyä verotusta tarvittaessa uuden jäsenvaltion verotuksen lisäksi, jos tavarat luovutetaan vapaaseen liikkeeseen kyseisenä ajankohtana tai sen jälkeen. 4 Edellä 1 kohdassa säädetyn veron asianmukaisen soveltamisen varmistamiseksi uusien jäsenvaltioiden on viipymättä inventoitava 1 päivänä tammikuuta 1995 käytettävissä olleet varastonsa. 5 Tämän artiklan säännöksiä sovelletaan seuraaviin CN-koodeihin kuuluviin tuotteisiin: - Itävallan osalta: 1006, 0806 20, 1702 10, 1509, 1510, - Suomen osalta: 1006, 2009 11, 2009 19, 0804, 0805, 0806, 0807, 0809, - Ruotsin osalta: 1006. 6 Komissio voi lisätä tuotteita 5 kohdassa tarkoitettuun luetteloon. 5 artikla Jos jokin kahdentoista jäsenen yhteisön jäsenvaltio epäilee 4 artiklassa säädetyn veron jääneen kantamatta joltakin tuotteelta, sen on ilmoitettava asiasta sille uudelle jäsenvaltiolle, josta tuote tulee, ja tämän on toteutettava aiheelliset toimenpiteet. 6 artikla Niille liitteeseen II kuulumattomille maataloustuotteille tai tavaroille, joita koskeva ilmoitus niiden viennistä uusista jäsenvaltioista kolmansiin maihin vastaanotetaan 1 päivän tammikuuta ja 31 päivän joulukuuta 1995 välisenä aikana, voidaan myöntää vientitukea tai niihin voidaan soveltaa jotakin asetuksen (ETY) N:o 565/80 4 ja 5 artiklassa tarkoitettua menettelyä, jos todistetaan, etteivät kyseiset tuotteet tai kyseisten tuotteiden tai liitteeseen II kuulumattomien tavaroiden ainesosat ole jo saaneet vientitukea. 7 artikla Samassa tilassa tai liitteeseen II kuulumattomana tavarana vietävälle maataloustuotteelle ei missään tapauksessa saa myöntää vientitukea toistamiseen. 8 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä edellyttäen, että Norjan, Itävallan, Suomen ja Ruotsin liittymissopimus tulee voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1994. Komission puolesta René STEICHEN Komission jäsen (1) EYVL N:o C 241, 29.8.1994, s. 1. (2) EYVL N:o L 62, 7.3.1980, s. 5. (3) EYVL N:o L 253, 11.10.1993, s. 1. (4) EYVL N:o L 351,14.12.1987, s. 1